Diari Oficial de la Generalitat Valenciana


Sumari del DOGV 3643, del 13-12-1999 (1999/9966)

ORDRE de 28 d'octubre de 1999, de la Conselleria de Cultura, Educació i Ciència, per la qual s'atribuïx la denominació específica de Haygón a l'Institut d'Educació Secundària de Sant Vicent del Raspeig (Alacant).
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3643

Data del DOGV
:   13-12-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9966


Data del document
:   28-10-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Sant Vicent del Raspeig
    * ensenyament secundari

ORDRE de 28 d'octubre de 1999, de la Conselleria de Cultura, Educació i Ciència, per la qual s'atribuïx la denominació específica de Haygón a l'Institut d'Educació Secundària de Sant Vicent del Raspeig (Alacant). [1999/M9966]
  
El Consell Escolar de l'Institut d'Educació Secundària de Sant Vicent del Raspeig va aprovar, en sessió celebrada el 5 de desembre de 1996, sol·licitar per al mencionat centre la denominació específica d'Haygón. Esta proposta disposa dels informes favorables del Consell Escolar Municipal amb data 27 d'abril de 1999 i de la Inspecció Educativa de la Direcció Territorial de Cultura i Educació d'Alacant de 2 de juny de 1999.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre, establix que una vegada creat l'institut, el consell escolar podrà proposar a la citada conselleria la denominació específica, amb l'informe favorable previ del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica d'Haygón a l'Institut d'Educació Secundària de Sant Vicent del Raspeig, codi 95577387.
  
DISPOSICIÓ ADDICIONAL
  
Dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present ordre, que posa fi a la via administrativa, podrà ser recorreguda potestativament en reposició o bé caldrà plantejar directament recurs contenciós administratiu, en els terminis i davant dels òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes comptador a partir de l'endemà de la seua publicació.
  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la seua publicació.
  
València, 28 d'octubre de 1999
  
El conseller de Cultura, Educació i Ciència,
  
MANUEL TARANCÓN FANDOS